חדש בהוצאת כנרת-זמורה

**החיה בבטן**

**ערן צור**

**החיה בבטן** הוא רומן העוקב אחר התפתחותו וגלגוליו של אמן וגיבור תרבות ישראלי, מרגע הגעתו מהפריפריה לתל-אביב ועד הרגע שבשורה קשה נוחתת עליו ומסכסכת את עולמו.

**ערן צור**, אחד מעמודי התווך של מוסיקת הרוק בישראל, קנה לו שם ככותב שירים וכמבצע בעל גוון ייחודי, אקסצנטרי ופרובוקטיבי. ברומן החדש שלו הוא הלך עד הקצה. הוא פותח לנו צוהר לקשרים הסבוכים שבין מיניות, או ליתר דיוק, כפייתיות מינית, המתבטאת בטקסים ביזאריים, לבין השראה, כתיבה והופעה בפני קהל. בה בעת הוא מכניס אותנו למעגל הסחרחר של האמן, השבוי בין פרקי ההתאהבות המופרזת שלו בעצמו לבין המצבים שבהם הוא מתבוסס בבחילה ובתיעוב עצמי.

**ערן צור** משרטט את דיוקן האמן הטוטלי שלו תוך כדי הליכה ברחובותיה האחוריים של תל-אביב – תל אביב תחתית, על כמה מטיפוסיה האבודים, המהווה רקע מושלם לסיפור האפל שלו.

**החיה בבטן** הוא רומן חשוף, העוסק באישיות חידתית. הוא מכסה ומגלה. ישר ונכלולי. מגעיל, מקומם, אבל מעורר אמפתיה ולעיתים אפילו הערצה. מוסרי ורקוב עד העצם. קטעים של התעלות רוחנית רודפים קטעים של התעללות ואכזריות – והכול במתח גבוה.

**יגאל שוורץ**

222 עמ', 96 ₪

לפרטים נוספים:

יח"צ כנרת-זמורה: עדו פרץ - 052-4207352

יח"צ ערן צור: כרמית חדידה - 50-78708950